Ludovicus, Dei gratia Francorum rex. Notum facimus universis presentibus et futuris quod abbas Sancti Benedicti, Macharius, Roberto de Molendineto septem viginti libras commodavit super redditus terre sue dimidios, quos Robertus pro hac pecunia ecclesie impignoravit, ita duntaxat ut abbas a festo sancti Remigii annuatim redditus illos pro capitali accipiat. Quod si de reddituum compensatione et valentia lis orta fuerit inter eos, non duello, non judicio sed solo villici abbatis sacramento composcetur. Porro si de rebus impignoratis quippiam si aliquis pro feodo vendicaverit unde abbati damnum inferatur, vertat se abbas ad ea que de ipso tenet Robertus. Quod ut ratum sit sigillo nostro confirmari precepimus. Actum Lorriaci anno incarnationis dominice M°C°L°IIII°, astantibus in palatio nostro quorum subtitulata sunt nomina et signa. S comitis Theobaudi dapiferi nostri. S. Guidonis buticularii. S. Matthei camerarii. S. Matthei constabularii. Data per manum Hugonis cancellarii.